*Må ikke forveksles med den chilenske friidrettsutøveren Marion Huber.*

| Medaljeoversikt |
| --- |
| Konkurrerte for Norges flagg Norge |
| Skiskyting |
| Skiskyting EM i skiskyting |
| Sølv | 2017 Duszniki-Zdrój |  Mix-stafett |
| Skiskyting Junior-VM i skiskyting |
| Gull | 2012 Kontiolax |  Stafett |
| Gull | 2010 Torsby |  Stafett |
| Skiskyting Junior-EM i skiskyting |
| Gull | 2012 Osrblie |  Normaldistanse |
| Gull | 2012 Osrblie |  Mix-stafett |
| Langrenn |
| Langrenn Norgesmesterskapet på ski |
| Bronse | 2018 Gåsbu | 3 × 5 km stafett |
|  Antall enkeltseire i verdenscupen: Ingen*Per 12. november 2017* |

**Marion Rønning Huber** (født 9. juni 1991 på Tynset) er en norsk skiskytter som representerer Tynset Idrettsforening. Hun ble juniorverdensmester i stafett i 2010 og 2012, og vant normaldistansen i juniorklassen individuelt under EM i skiskyting 2012.

Hun debuterte i Verdenscupen i skiskyting 12. februar 2015.

Idrettskarriere
---------------

### Sesongen 2009/10

Huber vant sprinten i K19-klassen i mønstringsrennet i Bardu i desember 2009, og hun kom på tredjeplass i jaktstarten i K17-19 år. Hun ble tatt ut til Junior-VM i skiskyting 2010, der hun deltok i ungdomsklassen. Hun startet VM med 15.-plass på 10 km individuelt, deretter kom hun på 22.-plass på sprinten. På jaktstarten kom hun på 10.-plass, og det norske laget vant stafetten for jenter ungdom. Huber gikk her sammen med Thekla Brun-Lie og Anne-Tine Markset.

Hun vant K19-klassen under NM fellesstart i Mo i Rana i februar. Under Junior-NM i skiskyting 2010 i Frol/Stiklestad kom hun på fjerdeplass på normaldistanse, men vant sprinten foran Susanne Haugo og Siri Gurandsrud. Hun kom her på 12.-plass på staffetten sammen med Nord-Østerdal SSK lag 1. Under NM i skiskyting 2010 kom hun på 18.-plass på sprinten og sjetteplass på fellesstarten. På stafetten kom Nord-Østerdal SSK lag 1 på fjerdeplass, der Huber gikk sammen med Hilde Landheim og Tora Berger.

I Norgescupen i skiskyting for junior 2009/10 vant Huber K19-klassen sammenlagt, med 198 poeng, etter seier i fire enkeltrenn.

### Sesongen 2010/11

I september deltok Huber i NM i rulleskiskyting 2010, i klassen K20-21 år. På sprinten kom hun på femteplass, og på jaktstarten kom hun på fjerdeplass. Hun kom også på fjerdeplass sammenlagt.

I sprinten under åpningsrennet på Beitostølen kom hun på sjetteplass på sprinten, der Ann Kristin Flatland vant. Hun deltok i klassen K20-21 under Junior-NM i skiskyting 2011, og kom på tredjeplass på normaldistansen og på sprinten. Nord-Østerdal SSK lag 1 vant stafetten i klassen K17-21, der Huber gikk sammen med Hilde Landheim og Bente Landheim. I NM i skiskyting 2011 deltok hun på sprinten, der hun kom på 23.-plass og 19.-plass på jaktstarten. Hun fikk sølv på stafetten sammen med Bente Landheim og Tora Berger. 

Hun deltok i IBU Cup i skiskyting 2010/11, der hun fikk til sammen 79 poeng og endte på 54.-plass. I Norgescupen i skiskyting for junior 2010/11 kom hun på tredjeplass sammenlagt i klassen K20-21 år, og hun deltok i to av rennene i Norgescupen i skiskyting 2010/11, som ga 10 poeng og 43.-plass sammenlagt.

### Sesongen 2011/12

EM i skiskyting 2012 for junior og senior ble arrangert i Slovakia fra 25. februar. På sprinten kom hun på niendeplass i U26-klassen, med 1+1 strafferunder. Jaktstarten ble vunnet av Iryna Varvynets, og Huber gikk inn til åttendeplass. Norge vant mix-stafetten med Huber på laget, og hun vant også normaldistansen (12,5 km) individuelt i U26-klassen, nesten halvannet minutt foran russiske Olga Iakushova.

Tre uker etter EM deltok hun også i Junior-VM i skiskyting 2012 i Finland. Der kom hun på 33.-plass på normaldistansen i juniorklassen, og Norge vant 3 x 6 km stafett for kvinner junior. Hun kom på 29.-plass på sprinten og 19.-plass på jaktstarten. 

Hun vant normaldistansen i klassen K20-21 under Junior-NM i skiskyting 2012, og kom på femteplass på sprinten. I stafetten deltok hun på Nord-Østerdal SSKs førstelag, sammen med Kristin Sandeggen og Mari Stenvold Wik, og gikk inn til sølv i klassen K17-21. Hun deltok også i NM i skiskyting 2012 for senior, der hun kom på 17.-plass på normaldistansen, 13.-plass på sprinten og førsteplass på stafetten sammen med Bente Landheim og Tora Berger. 

I Norgescupen i skiskyting for junior 2011/12 kom hun på andreplass i klassen K20-21, bak Thekla Brun-Lie, og i Norgescupen i skiskyting for 2011/12 kom hun på 34.-plass etter å ha deltatt i to enkeltrenn, der hun kom på 13.- og 17.-plass.

### Sesongen 2012/13

Hun deltok i NM i rulleskiskyting 2012 i september, og kom der på 16.-plass på sprinten og 12.-plass på jaktstarten. 

Under Junior-NM i skiskyting 2013 del 1 ble det arrangert NM i mix-stafett, for klassene fra 17 år til senior samlet. Huber fikk der gull sammen med Nord-Østerdal lag 1, der hun gikk sammen med Per Arne Bakken og Magnar Kne Galåen.

I mars var det NM i skiskyting 2013 på Dombås. Huber kom der på åttendeplass på normaldistansen, 12.-plass på sprinten og niendeplass på jaktstarten. På NM-stafetten fikk hun bronse. I Norgescupen i skiskyting 2012/13 kom hun på sjuendeplass sammenlagt, med 185 poeng. 

### Sesongen 2013/14

NM i rulleskiskyting 2013 ble arrangert i Mo i Rana, og Huber kom der på sjuendeplass på sprinten, og fikk samme plass i jakatstarten. 

Hun sesongåpnet med en 43.-plass på sprinten på Sjusjøen i november. NM for mix-stafett, for klassene fra 17 år til senior samlet, ble arrangert i mars, og Huber deltok der på Nord-Østerdals førstelag som kom på andreplass. Under NM i skiskyting 2014 kom hun på sjuendeplass på normaldistansen, femteplass på sprinten og niendeplass på fellesstarten. Nord-Østerdal vant stafetten i dette norgesmesterskapet, der Huber gikk sammen med Bente Landheim og Tora Berger. 

I Norgescupen i skiskyting 2013/14 kom hun på andreplass med 302 poeng, kun slått av Jori Mørkve som fikk 306 poeng. Hun fikk fire poeng til sammen i IBU Cup i skiskyting 2013/14. 

### Sesongen 2014/15

Huber deltok i NM i rulleskiskyting 2014, der hun kom på åttendeplass på sprinten og 12.-plass på jaktstarten. I sesongstarten på Sjusjøen i november endte hun på 29.-plass på sprinten og 17.-plass på fellesstarten. Hun deltok ikke i NM for mixlag. Den 12. februar 2015 debuterte hun i verdenscupen, med en 54.-plass på normaldistansen i Holmenkollen.

Hun deltok i NM i skiskyting 2015, og kom på åttendeplass på normaldistansen. På sprinten fikk hun kun én strafferunde, og kom på femteplass, og hun kom også på femteplass på jaktstarten. På stafetten kom Nord-Østerdal på femteplass.

I Norgescupen i skiskyting 2014/15 endte hun på 15.-plass, og hun kom på 38.-plass sammenlagt i IBU Cup i skiskyting 2014/15. 

### Sesongen 2015/16

Hun kom på niendeplass på sprinten under NM i rulleskiskyting 2015, og kom på åttendeplass på jaktstarten.

Under NM i skiskyting 2016 på Dombås åpnet hun med sjuendeplass på stafetten, og hun kom på sjetteplass på sprinten. På jaktstarten kom hun på 16.-plass, og hun fikk bronse på fellesstarten, bak Marte Olsbu og Synnøve Solemdal. Hun kom på 12.-plass i Norgescupen i skiskyting 2015/16, med 231 poeng.

### Sesongen 2016/17

I sesongstarten 2016/17 på Sjusjøen kom Huber på 49.-plass på sprinten. Hun deltok i EM i skiskyting 2017, der hun deltok på Norges lag som fikk sølv på mix-stafetten. Individuelt kom hun på 10.-plass på sprinten, 20.-plass på jaktstarten og 42.-plass på normaldistansen. 

I NM i skiskyting 2017 kom hun på 24.-plass på sprinten og 16.-plass på jaktstarten, og hun gikk inn til 12.-plass på fellesstarten. På stafetten kom Nord-Østerdal på fjerdeplass. Hun fikk til sammen 260 poeng i Norgescupen i skiskyting 2016/17, og endte der på sjuendeplass.

### Sesongen 2017/18

Hun deltok i NM på ski i langrenn der hun gikk første etappe for Hemings førstelag. Laget som ellers bestod av Fanny Horn Birkeland og Astrid Uhrenholdt Jacobsen, ble nummer 3.

Resultatoversikt verdenscup og IBU Cup
--------------------------------------

Verdenscupen
------------

| Sesong | Totalt | Sprint | Jaktstart | Individuelt | Fellesstart | Stafett | Nasjonscup |
| --- | --- | --- | --- | --- | --- | --- | --- |
| Poeng | Plass | Poeng | Plass | Poeng | Plass | Poeng | Plass | Poeng | Plass | Poeng | Plass | Poeng | Plass |
| 2016/17 | — | — | — | — | — | — | — | — | — | — | — | — | 6265 | 6. |

IBU Cup
-------

| Sesong | Totalt | Nasjonscup | Sprint | Jaktstart | Individuelt |
| --- | --- | --- | --- | --- | --- |
| Poeng | Plass | Poeng | Plass | Poeng | Plass | Poeng | Plass | Poeng | Plass |
| 2010/11 | **79** | **54.** | 4188 | 3. | 31 | 96. | — | — | 23 | 56. |
| 2011/12 | — | — | — | — | — | — | — | — | — | — |
| 2012/13 | — | — | — | — | — | — | — | — | — | — |
| 2013/14 | **4** | **156.** | 4976 | 3. | — | — | — | — | 4 | 62. |
| 2014/15 | **131** | **38.** | 6178 | 3. | 76 | 53. | 32 | 32. | 23 | 47. |
| 2015/16 | — | — | — | — | — | — | — | — | — | — |
| 2016/17 | **144** | **46.** | 6505 | 3. | 65 | 48. | 49 | 30. | 30 | 38. |

Referanser
----------

1. ↑  Arbeidets rett - *Fikk sin verdenscup-debut i Holmenkollen*, besøkt 13. november 2017.
2. ↑  Norges skiskytterforbund - *Biathlon World Championships Junior - Youth Women 10 km Individual* Arkivert 28. februar 2018 hos Wayback Machine. besøkt 13. november 2017.
3. ↑  Norges skiskytterforbund - *Biathlon World Championships Junior - Youth Women 6 km Sprint* Arkivert 28. februar 2018 hos Wayback Machine. besøkt 13. november 2017.
4. ↑  Norges skiskytterforbund - *Biathlon World Championships Junior - Youth Women 7.5 km Pursuit* Arkivert 28. februar 2018 hos Wayback Machine. besøkt 13. november 2017.
5. ↑  Norges skiskytterforbund - *Biathlon World Championships Junior - Youth Women 3x6 km Relay* Arkivert 28. februar 2018 hos Wayback Machine. besøkt 13. november 2017.
6. ↑  Østlendingen - *Rønning Huber kunne juble for gull*, besøkt 13. november 2017.
7. ↑  Norges skiskytterforbund - *NM jr sprint skiskyting 27.02.10* Arkivert 28. februar 2018 hos Wayback Machine. besøkt 13. november 2017.
8. ↑  Norges skiskytterforbund - *NM 2010 Stafett Kvinner 3x6 km* Arkivert 28. februar 2018 hos Wayback Machine. besøkt 13. november 2017.
9. ↑  Norges skiskytterforbund - *Statkraft Junior Cup* Arkivert 28. februar 2018 hos Wayback Machine. besøkt 13. november 2017.
10. ↑  Norges skiskytterforbund - *NM Rulleskiskyting - Sammenlagtresultat* Arkivert 28. februar 2018 hos Wayback Machine. besøkt 13. november 2017.
11. ↑  Norges skiskytterforbund - *NM junior, stafett* Arkivert 28. februar 2018 hos Wayback Machine. besøkt 13. nobember 2017.
12. ↑  Norges skiskytterforbund - *DnB NOR Cup* Arkivert 28. februar 2018 hos Wayback Machine. besøkt 13. november 2017.
13. ↑  IBU - *Brezno-Osrblie - J. Women 7.5 km Sprint*, besøkt 13. november 2017.
14. ↑  IBU - *Brezno-Osrblie - J. Women 10 km Pursuit*, besøkt 13. november 2017.
15. ↑  IBU - *Brezno-Osrblie - J. Women 12.5 km Individual*, besøkt 13. november 2017.
16. ↑  Norges skiskytterforbund - *NM Jr 2012 Normal / DNB Cup* Arkivert 15. november 2017 hos Wayback Machine. besøkt 13. november 2017.
17. ↑  Norges skiskytterforbund - *NM Jr 2012 Sprint / DNB Cup Se* Arkivert 15. november 2017 hos Wayback Machine. besøkt 13. november 2017.
18. ↑  Norges skiskytterforbund - *DNB Cup* Arkivert 28. februar 2018 hos Wayback Machine. besøkt 13. november 2017.
19. ↑  Norges skiskytterforbund - *NM mix-stafett 17.02.2013 Steinkjer skistadion* Arkivert 28. februar 2018 hos Wayback Machine. besøkt 13. november 2017.
20. ↑  Norges skiskytterforbund - *Biathlon Kvinner 7.5 km sprint- Sjusjøen Skisenter Natrudstilen* Arkivert 28. februar 2018 hos Wayback Machine. besøkt 14. november 2017.
21. ↑  Norges skiskytterforbund - *NM Mix stafett 09.03.2014 Hummelfjell TOS Arena* Arkivert 28. februar 2018 hos Wayback Machine. besøkt 14. november 2017.
22. ↑  Arbeidets rett - *Torsdag gikk Marion Rønning Huber sitt aller første verdenscuprenn*, besøkt 14. november 2017.
23. ↑  Norges skiskytterforbund - *Normal - Kvinner Offisiell resultatliste Feed skiarena 25.03.2015* Arkivert 28. februar 2018 hos Wayback Machine. besøkt 14. november 2017.
24. ↑  Norges skiskytterforbund - *Sprint - Kvinner Offisiell resultatliste Feed skiarena 27.03.2015*  Arkivert 28. februar 2018 hos Wayback Machine. besøkt 14. november 2017.
25. ↑  Norges skiskytterforbund - *Jaktstart kvinner Offisiell resultatliste Feed skiarena 28.03.2015* Arkivert 28. februar 2018 hos Wayback Machine. besøkt 14. november 2017.
26. ↑  Norges skiskytterforbund - *NM Rulleskiskyting 2015 Jakt* Arkivert 20. oktober 2017 hos Wayback Machine. besøkt 14. november 2017.
27. ↑  Norges skiskytterforbund - *NM Sprint senior Dombås Skiarena 01.04.2016* Arkivert 28. februar 2018 hos Wayback Machine. besøkt 14. november 2017.
28. ↑  Norges skiskytterforbund - *NM senior, fellesstart kvinner Dombås Skiarena 03.04.2016* Arkivert 28. februar 2018 hos Wayback Machine. besøkt 14. november 2017.
29. ↑  EQ Timing - *DNB Cup - K Senior*, besøkt 14. november 2017.
30. ↑  Norges skiskytterforbund - *DNB Cup - Sammenlagtliste* Arkivert 20. oktober 2017 hos Wayback Machine. besøkt 14. november 2017.

Eksterne lenker
---------------

* (en) Marion Rønning Huber – FIS (langrenn) Rediger på Wikidata

* (en) Marion Rønning Huber – IBU Rediger på Wikidata

* (en) Marion Rønning Huber – biathlon.com.ua Rediger på Wikidata